2.

Julkisen palvelun velvoitteet edellä mainituilla reiteillä ovat seuraavat: A) Lentovuorojen vähimmäistiheys ja viikoittain tarjottavien edestakaisten lentojen vähimmäiskapasiteetti kullakin reitillä: Ateena — Kalymnos — Kuusi edestakaista lentoa viikossa ja yhteensä 120 matkustajapaikkaa viikossa kumpaankin suuntaan talvikaudella. — Kahdeksan edestakaista lentoa viikossa ja yhteensä 160 matkustajapaikkaa viikossa kumpaankin suuntaan kesäkauden ajan. Thessaloniki — Kalamata — Kaksi edestakaista lentoa viikossa ja yhteensä 30 matkustajapaikkaa viikossa kumpaankin suuntaan talvikaudella. — Kolme edestakaista lentoa viikossa ja yhteensä 45 matkustajapaikkaa viikossa kumpaankin suuntaan kesäkaudella. Thessaloniki — Limnos — Ikaria — Kaksi edestakaista lentoa viikossa ja yhteensä 40 matkustajapaikkaa viikossa kumpaankin suuntaan talvikaudella. — Kolme edestakaista lentoa viikossa ja yhteensä 60 matkustajapaikkaa viikossa kumpaankin suuntaan kesäkaudella. Talvi- ja kesäkaudet vastaavat IATAn määrittämiä talvi- ja kesäkausia. Jos jollakin reitillä kaikkien lentojen kapasiteetin keskimääräinen käyttöaste on edellisellä kaudella ylittänyt 75 prosenttia, viikoittaista lentotiheyttä tai vähimmäiskapasiteettia voidaan lisätä todetun kasvun mukaisesti. Lisäyksestä ilmoitetaan reittiä liikennöivälle lentoliikenteen harjoittajalle kirjatulla kirjeellä kuusi kuukautta ennen sen soveltamisen aloittamista. Lisäys tulee voimaan, kun Euroopan komissio on julkaissut sitä koskevan ilmoituksen Euroopan unionin virallisessa lehdessä. Jos käytössä olevat ilma-alukset eivät pysty tarjoamaan vaadittavaa kapasiteettia (2 a kohdassa edellytetyn) viikoittaisen vähimmäispaikkamäärän tarjoamiseksi, voidaan lentojen määrää lisätä vastaavasti. Jos lentoja perutaan sääolosuhteiden vuoksi, on ne lennettävä heti seuraavina päivinä siten, että viikoittainen kysyntä voidaan tyydyttää ja otetaan huomioon kohdassa 2 a mainittu vähimmäiskapasiteetti. B. Lippujen hinnat: Turistiluokan lipun perushinta yhteen suuntaan ei saa olla seuraavassa esitettyjä hintoja suurempi: — : Ateenan ja Kalymnosin välillä: : 60 euroa — : Thessalonikin ja Kalamatan välillä: : 70 euroa — : Thessalonikin ja Limnosin välillä: : 60 euroa — : Tessalonikin ja Ikarian välillä: : 70 euroa — : Limnosin ja Ikarian välillä: : 40 euroa Edellä mainittuja hintoja voidaan korottaa, jos reitin liikennöintikustannukset nousevat ennakoimattomasti lentoliikenteen harjoittajasta riippumattomasta syystä. Hintojen korotuksesta ilmoitetaan reittiä liikennöivälle lentoliikenteen harjoittajalle. Korotus tulee voimaan, kun Euroopan komissio on julkaissut sitä koskevan ilmoituksen Euroopan unionin virallisessa lehdessä. C. Palvelun jatkuvuus Neuvoston asetuksen (ETY) N:o 2408/92 4 artiklan 1 kohdan c alakohdan mukaisesti lentoliikenteen harjoittajan, joka aikoo liikennöidä kyseisillä reiteillä, on sitouduttava kyseiseen liikennöintiin vähintään kahdentoista kuukauden ajaksi yhtäjaksoisesti. Lentoliikenteen harjoittajasta johtuvista syistä peruutettujen lentojen määrä ei saa ylittää kahta prosenttia lentojen vuosittaisesta kokonaismäärästä, jollei kysymys ole ylivoimaisesta esteestä. Liikennöinnin lopettamisesta millä tahansa edellä mainitulla reitillä on ilmoitettava vähintään kuusi kuukautta etukäteen Kreikan siviili-ilmailulaitoksen lentoliikenteen pääosaston kahdenvälisten lentoliikennesopimusten osastolle.